EkBass/fiwiki-20250220-pages-articles huggingface dataset:
Lauri Kontro

Lauri Tapani Kontro (s. 23. toukokuuta 1953 Nurmes) on suomalainen toimittaja. Hän oli Maaseudun Tulevaisuuden päätoimittaja vuosina 2000-2015.Maaseudun Tulevaisuus Ennen siirtymistään Maaseudun Tulevaisuuden päätoimittajaksi Kontro on toiminut muun muassa Suomenmaan toisena päätoimittajana 1983–1991 ja vastaavana päätoimittajana 1991–1992, Suomenmaa Oy:n toimitusjohtajana 1987–1991, Suomen Tukholman-suurlähetystön lehdistöneuvoksena 1992–1997 ja Pellervo-Seuran osuustoimintajohtajana 1997–2000. Hän on koulutukseltaan valtiotieteiden maisteri. Kontro toimi Maanpuolustiedotuksen suunnittelukunnan MTS:n puheenjohtajana 2003–2007. Hän oli Yleisradion hallituksen jäsen 2017-2021 . Kontro on puoluetaustaltaan keskustalainen. Hän toimi vuosina 1975–1976 Keskustan Opiskelijaliiton puheenjohtajana, vuosina 1977–1980 Nuoren Keskustan Liiton liittosihteerinä ja vuosina 1979–1981 Pohjolan Keskustanuorten Liiton () puheenjohtajana. Hän oli keskustan ehdokkaana eurovaaleissa 2004. Hän sai vaaleissa 7 358 ääntä. Kontro on leski ja hänellä on neljä lasta. == Julkaisut == * * * * == Lähteet == Luokka:Suomalaiset päätoimittajat Luokka:Vuonna 1953 syntyneet Luokka:Elävät henkilöt Luokka:Erityisavustajat
Demolishor

Demolishor on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 2002 Transformers: Armada -animaatiosarjassa. ==Unicron-trilogia== Demolishor on Megatronin uskollisimpia palvelijoita. Transformers: Energonissa hänen robottikehonsa tuhoutuu, kun hän törmää Autobottien Miranda-alukseen, jonka energonista valmistettuun voimakenttään eivät voi Decepticonit koskea. Mutta Megatron korjaa hänet. ==Transformers: Kaatuneiden kosto== Transformers: Kaatuneiden kostossa Demolishor on noin 18 metrin pituinen Constructicon, joka muuntautuu hydrauliseksi Terex O&K; RH400-kaivinkoneeksi (joka on myös maailman suurin kaivinkone). Hän piileskeli Shanghaissa rikoskumppaninsa, Sidewaysin kanssa. Optimus Prime ja Ironhide taistelivat häntä vastaan ja onnistuivat suistamaan hänet autotieltä. Ennen kuin Optimus ampui häntä päähän, hän ehti sanoa: "Tämä planeetta ei ole sinun. Kaatunut nousee vielä." Elokuvassa Demolishorin ainoan repliikin puhui Calvin Wimmer, yksi elokuvan editoijista. Lopputeksteissä Demolishor olikin nimetty "Wheelbotiksi". ===Revenge of the Fallen -videopeli=== Demolishor esiintyy elokuvaan perustuvassa videopelissä pomovastuksena. Häntä vastaan taistellaan Shanghain viimeisessä pakollisessa tehtävässä. ==War for Cybertron== Transformers: War for Cybertronissa Demolishor on yksi lukituista hahmoista, joilla voi pelata vain moninpelitilassa. Demolishorin voi saada hahmoksi vain esitilauksena Amazon.comista. Demolishor tuli myöhemmin saataville pelihahmoksi myös ladattavan lisäsisällön kautta. == Hahmoa näytelleet == Vuodet Näyttelijät Sarjat Elokuvat Videopelit 2002-2005 Alvin Sanders Transformers: Armada Transformers: Energon 2009 Calvin Wimmer Transformers: Kaatuneiden kosto 2009 Fred Tatasciore Transformers: Revenge of the Fallen == Aiheesta muualla == *Lisätietoa Demolishorista TFWIKI.Netissä, Transformers-aiheisesta wikiassa Luokka:Decepticonit Luokka:Videopelien loppuvastukset
Stephen Moyer

Stephen Moyer (s. Stephen John Emery; 11. lokakuuta 1969 Brentwood, Essex, Iso-Britannia) on englantilainen näyttelijä, jonka tunnetuin rooli on vampyyri Bill Compton televisiosarjassa True Blood. == Ura == Stephen Moyer opiskeli näyttelemistä London Academy of Music and Dramatic Art -koulussa.True Blood's Stephen Moyer Is Undead Sexy! TV Guide Valmistumisensa jälkeen hän työskenteli viisi vuotta teatterissa ennen siirtymistään televisio- ja elokuvarooleihin. Hän esiintyi National Theatre of Walesin, Royal Shakespeare Companyn ja Oxford Stage Companyn näytelmissä.Interview With the Vampire – True Blood's Stephen Moyer Venice Moyer esiintyi brittiläisessä televisiosarjassa Conjugal Rites vuosina 1993–1994. Lopetettuaan sarjassa hän näytteli sarjassa Castles. Moyer esiintyi valkokankaalla ensimmäisen kerran vuonna 1997 elokuvassa Prince Valiant. Hänellä on ollut rooleja elokuvissa Quills, Trinity, 88 minuuttia ja Priest. Hän esiintyi yhdysvaltalaisessa lyhytsarjassa The Starter Wife vuonna 2007. Moyer alkoi näytellä yhdysvaltalaisessa televisiosarjassa True Blood vuonna 2008. Hänen roolihenkilönsä vampyyri Bill Compton kuuluu sarjan päähenkilöihin.HBO - True Blood Cast - Stephen Moyer Moyer on voittanut roolistaan Saturn-palkinnon.Internet Movie Database - Stephen Moyer - Awards == Yksityiselämä == Moyer on naimisissa Anna Paquinin kanssa, joka näyttelee myös True Bloodissa. He avioituivat 21. elokuuta 2010, ja heillä on syyskuussa 2012 syntyneet kaksoset. Moyerilla on myös vuonna 2000 syntynyt poika ja vuonna 2002 syntynyt tytär aiemmasta suhteesta. Moyerilla on asunnot Los Angelesissa ja Lontoossa. == Lähteet == == Aiheesta muualla == * * * HBO - True Blood Cast - Stephen Moyer Luokka:Englantilaiset näyttelijät Luokka:Vuonna 1969 syntyneet Luokka:Elävät henkilöt
László Bíró

right|250px|thumb|Bíró vuonna 1978. László József Bíró (unkarilaisella ääntämyksellä: [ˈbiːroː]; unkariksi: Bíró László József) (29. syyskuuta 1899 Budapest, Itävalta-Unkari – 24. lokakuuta 1985) oli nykyaikaisen mustekynän keksijä. Bíró esitteli ensimmäisen version uudenaikaisesta kuulakärkikynästä vuonna 1931 pidetyssä Budapestin maailmannäyttelyssä. ==Lähteet== * Luokka:Unkarilaiset keksijät Luokka:Vuonna 1899 syntyneet Luokka:Vuonna 1985 kuolleet
Asetus 883/04

Asetus 883/04 on Euroopan neuvoston antama asetus, joka määrää sosiaaliturvan koordinoinnista EU/EFTA-maiden välillä työntekijän siirtyessä maasta toiseen. Asetus 883/04 tulee korvaamaan asetuksen 1408/71. Vaikka asetus 883/04 on voimassa, sen määräykset tulevat sovelluttaviksi vasta kun myös toimeenpanoa säätelevä ns. täytäntöönpanoasetus tulee voimaan. Täytäntöönpanoasetus korvaa siis nykyisen asetuksen 574/72. Asetus tulee määrään, että tietojenvaihto jäsenmaiden välillä tulee olemaan sähköistä. Asetus on astunut voimaan 1.5.2010 ja sitä säätelevä täytäntöönpanoasetus tulee voimaan 24 kuukautta asetuksen voimaantulon jälkeen eli 1.5.2012. Uuden asetuksen odotetaan takaavan nopeamman ja tehokkaamman etujen saannin, kun esimerkiksi työntekijä siirtyy työskentelemään maasta toiseen. Nykyisin maiden välillä liikkuu vanhan asetuksen mukaisia paperisia E-lomakkeita ja ne tullaan korvaamaan sähköisillä dokumenteilla. Euroopan komissio on valinnut kilpailutuksen jälkeen Siemensin toimittamaan tietojenvaihtoon liittyvän sovelluskokonaisuuden, joka asennetaan jäsenmaihin. Maiden sovellusten välissä toimii suljettu sTesta- tietojenvaihtoverkko. Jäsenmaat huolehtivat itse omien järjestelmiensä liittämisen tietojenvaihtoinfrastruktuuriin. == Lähteet == * http://eur- lex.europa.eu/LexUriServ/LexUriServ.do?uri=OJ:C:2010:106:0009:0010:FI:PDF * http://ec.europa.eu/idabc/en/document/5014/5584 Luokka:Euroopan unionin asetukset
Hämeenlinnan Pallokerho (jalkapallo)

Hämeenlinnan Pallokerhon (HPK) lajivalikoimassa oli jalkapallo jo lähes alusta asti. Kun Hämeenlinnassa vuoden 1929 joulukuussa syntynyt Hämeenlinnan Pallokerho perustettiin, oli seuran päälaji jääpallo. Jo seuraavana kesänä valikoimaan otettiin mukaan myös jalkapallo. Miesten tasolla jalkapallojoukkueen historia päättyi syksyyn 1991, kun HPK ja Pallo-Kärpät yhdistyivät FC Hämeenlinnaksi. Junioriseurana HPK jatkoi vielä vuoteen 1999 asti, jolloin kaupungin seurat muodostivat Hämeenlinnan Jalkapalloseuran. == Seuran historiaa == HPK perustettiin loppuvuodesta 1929, kun kaupunkiin haluttiin perustaa jääpalloseura. Perustavan kokouksen aikana tuli myös ilmi, että seuran ainoaksi lajiksi ei jää vain jääpallo, vaan myös pesäpallo, jalkapallo ja jääkiekko päätettiin ottaa heti mukaan ohjelmistoon. Alkuvuosina menestys jalkapallossa ei ollut kovin kaksista, mutta siitä huolimatta HPK nousi kaupungin johtavaksi jalkapalloseuraksi jo 1930-luvun puolivälissä, jollaisena se pysyikin FC Hämeenlinnan perustamiseen saakka. HPK:n jalkapallon parhaimmat hetket koettiin heti sotien jälkeen, kun joukkue nousi unkarilaisen Janosz Nagyn johdolla Suomensarjaan. HPK pelasikin vuosikaudet Suomensarjaa, väliin Maakuntasarjasta vauhtia hakien, kunnes 1970-luvulla seura vajosi alasarjoihin. Viimeisen kerran HPK oli taistelemassa noususta ylemmille sarjaportaille vuonna 1984, kun joukkue hävisi 1. divisioonan karsinnoissa Myllykosken Palloa vastaan. 1990-luvun alussa HPK:n edustusjalkapalloilun taloustilanne oli niin surkeassa kunnossa, että ainoaksi vaihtoehdoksi jäi yhdistyminen paikalliskilpailija Pallo-Kärppien kanssa, mikä johtikin FC Hämeenlinnan perustamiseen syksyllä 1991. HPK:n historian suurimpiin hetkiin kuuluu hämeenlinnalaisen Harri Järven nousu maajoukkueeseen kaudella 1964. Järvi tekikin Olympiastadionilla pelatussa ottelussa Ruotsia vastaan ottelun ainoan maalin, kun Suomi voitti Ruotsin 15 551 katsojan edessä 2. elokuuta 1964. HPK:n yleisöennätys on 1 192 katsojaa 1. divisioonan karsintaottelusta MyPaa vastaan vuonna 1984. == Entisiä pelaajia == * Harri Järvi * Lasse Ollikainen * Mauri Keskitalo * Jussi Laihanen == Lähteet == Hyvän Pelin Kerho - Timo Lainesalo, 1989 === Viitteet === Luokka:Hämeenlinnan Pallokerho Luokka:Entiset suomalaiset jalkapalloseurat
José Luis Martí

José Luis Martí Soler (s. 28. huhtikuuta 1975 Palma, Espanja) on espanjalainen entinen jalkapalloilija ja nykyinen valmentaja. Hän on toiminut elokuusta 2020 lähtien Leganésin päävalmentajana. Pelaajaurallaan Martí oli pelipaikaltaan keskikenttäpelaaja. == Ura == Martí on kotikuntansa Mallorcan kasvatti. Hän teki ensiesiintymisensä edustusjoukkueessa kaudella 1999–2000. Seuraavaksi kaudeksi 2000–2001 hän siirtyi kanariansaarille Tenerifeen. Kauden päätteeksi joukkue nousi maan pääsarjaan Primera Divisióniin. Heinäkuussa 2003 Martí siirtyi Sevillaan, kun Tenerife putosi pääsarjasta. Hän kuului andalusialaisseuran avainpelaajiin seuraavina kausina. Toukokuussa 2007 hän jatkoi sopimustaan joukkueen kanssa vuoteen 2010 asti. Kauden 2007–2008 edetessä hän kuitenkin menetti asemaansa joukkueessa ja lopulta tammikuussa 2008 hän siirtyi loppukauden kestävällä lainasopimuksella Real Sociedadiin. Heinäkuussa 2008 Martí palasi kasvattajaseuraansa Mallorcaan ja lukeutui avauskokoonpanoon heti ensimmäisellä kaudellaan.Mercado: El Mallorca ficha a Martí por dos temporadas Goal. Viitattu 21.7.2020. Martí päätti pelaajauransa kauteen 2014–2015, jolloin hän oli 40-vuotias.Pep Lluís Martí anuncia su retirada a los 40 años Mallorca Diario. Viitattu 21.7.2020. == Lähteet == == Aiheesta muualla == * José Luis Martín pelaajauran tilastot BDFutbol- sivustolla Luokka:Espanjalaiset jalkapalloilijat Luokka:Vuonna 1975 syntyneet Luokka:Elävät henkilöt
Meishanin maanjäristys

Meishanin maanjäristys oli 17. maaliskuuta 1906 Taiwanissa tapahtunut maanjäristys, joka oli voimakkuudeltaan 7,1 momenttimagnitudia. Sen arvioidaan tappaneen noin 1 260 ihmistä, mikä tekee siitä Taiwanin historian kolmanneksi tuhoisimman maanjäristyksen. ==Aiheesta muualla== *Earthquakes kill more than 1,200 in Taiwan Luokka:Vuoden 1906 maanjäristykset Luokka:Maanjäristykset Taiwanissa
Jani Sipilä

Jani Sipilä (s. 14. tammikuuta 1977 Forssa) on entinen suomalainen jalkapalloilija, joka lopetti pelaajauransa kauden 2009 jälkeen. Pelipaikaltaan Sipilä oli keskuspuolustaja. Sipilä on Forssan Alun kasvatti, joka edusti urallaan FC Hämeenlinnaa ja AC Oulua. Erityisesti Sipilä muistetaan peleistään Hämeenlinnassa, jossa hän pelasi kymmenen kautta. Sipilä oli kahdesti nousemassa liigaan, vuosina 2001 ja 2006. Hän pelasi Veikkausliigassa yhteensä 45 ottelua tehden niissä kuusi maalia. == Lähteet == Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt
Maunu Niilonpoika Vahva

Maunu Niilonpoika Vahva (, 1107 – 4. kesäkuuta 1134) oli Ruotsin kuningas 1100-luvulla ja Tanskan kruununtavoittelija. Hän oli Tanskan kuninkaan Niilo Sveninpojan ja ruotsalaissyntyisen kuningatar Margaretan poika. Maunu Niilonpoika valittiin kuninkaaksi Ruotsin Länsi-Götanmaalla vuonna 1125, mutta svealaiset eivät tunnustaneet häntä vaan valitsivat hallitsijaksi Ragvald Tuittupään. Maunun kannanttajat kuitenkin murhasivat pian Ragvaldin. Noin vuonna 1130 Sverker vanhempi syrjäytti Maunun Ruotsin valtaistuimelta ja Maunu joutui palaamaan Tanskaan. Siellä hän murhautti kilpailijansa Knut Lavardin vuonna 1131 ja 15. huhtikuuta 1134 hänet kruunattiin Tanskan kuninkaaksi. Maunu Niilonpoika kaatui Fotevikenin taistelussa kaksi kuukautta myöhemmin. Luokka:Ruotsin kuninkaat Luokka:1100-vuosikymmenellä syntyneet Luokka:Vuonna 1134 kuolleet
Paral·lelin metroasema

Paral·lel on Barcelonan metron linjojen 2 ja 3 asema. Asemalta on myös suora vaihtoyhteys myös Montjuïc-kukkulalle nousevaan funikulaariin. Asema sijaitsee Avinguda de Paral·lel () -nimisen kadun alla Sants-Montjuïcin ja Ciutat Vellan alueiden rajalla. Paral·lelin aseman linjan 3 osuus avattiin vuonna 1970 nimellä Pueblo Seco (). Tällöin se tarjosi vaihtoyhteyden linjan kahden eri haaran (L3 ja L3B) välille. Haarat yhdistettiin vuonna 1982 ja samalla asema sai nykyisen nimensä. Yhdistämisen johdosta ylimääräiseksi jäänyt raide otettiin uudelleen käyttöön vuonna 1997, kun linja 2 laajenettiin Paral·lelin asemalle asti. Paral·lel on nykyisin linjan 2 eteläinen pääteasema. == Lähteet == == Aiheesta muualla == *Paral·lelin asema Trens de Catalunya -sivustolla Luokka:Barcelonan metroasemat
1656 Suomi

1656 Suomi on pikkuplaneetta, joka kuuluu Marsin radan leikkaaja-asteroideihin ja Hungaria-ryhmään. Sen löysi Yrjö Väisälä 11. maaliskuuta 1942. Nimensä asteroidi sai löytäjänsä kotimaan mukaan. Ennen nimeämistään kohde tunnettiin tunnuksella 1942 EC. ==Katso myös== *1453 Fennia *Luettelo Yrjö Väisälän löytämistä asteroideista *Luettelo pikkuplaneetoista ==Lähteet== *JPL Small- Body Database Browser: 1656 Suomi (1942 EC) * * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Marsin radan leikkaaja-asteroidit Luokka:Hungaria-ryhmän asteroidit
Thomas Hiärne

Thomas Hiärne l. Hjärne (1638 Skuoritsa, Inkerinmaa – 1678 Werdenin kartano) oli ruotsinkielinen liivinmaalainen runoilija ja historioitsija, Erlandus Jonæ Hjärnen poika ja Urban Hjärnen veli. Koulunkäynnin päätyttyä Hiärne aloitti opinnot Dorpatissa (Tartto). Hänen elämänvaiheistaan ja -olosuhteista ei ole juurikaan tietoa. Vuonna 1666 hän oli maaviskaalina Inkerinmaalla, ja sen jälkeen hänestä todennäköisesti tuli ritarikunnan sihteeri Saarenmaalle.Hiärne 1. Thomas H. Nordisk familjebok Uggleupplagan, osa 11, palsta 841. Nordisk familjeboks förlags 1909 Hiärne on esiintynyt useassa tilaisuudessa runoilijana, mutta hänet tunnetaan kuitenkin lähinnä historioitsijana. Hän tutki perusteellisesti Itämerenmaakuntien historiaa, mutta ei itse ehtinyt julkaista mitään. Hänen seitsemänä kirjana ilmestynyt teoksensa Ehst-, lyf- und lettlandische geschichte julkaistiin kokonaisena vasta 1835 (Napierskyn teoksessa "Monumenta Livoniæ antiquæ"). Jelgavassa 1794 julkaistu painos lienee tuhottu. Teos on merkittävä Ruotsin historian kannalta ja erityisen perusteellinen kuvatessaan venäläisten maahantunkeutumista ja hävitystä kovia kokeneissa maissa 1500-luvulla.Hjärne, Thomas Svenskt biografiskt handlexikon,] sivu I:502, Albert Bonniers 1906 Riian ritarihuoneen arkistossa säilytetään yhtä Hiärnen kirjoituskokoelmaa, joka käsittelee Liivinmaan historiaa, ja Mecklenburgin ritarihuoneen kirjastossa on Riian arkkipiispojen historia. Historioitsijana Hiärnea on sanottu Viron Liviukseksi. Runoilijana on Hedvig Charlotta Nordenflycht verrannut häntä Ovidiukseen. Vielä hänen aikanaan olivat siis Hiärnen runot tunnettuja. Lukuun ottamatta yhtä ainoaa Lyckones säkreste Afvel, joka on Per Hansellin Vitterhetssamlingissa (runokokoelmassa), ne ovat kadonneet tai kätkeytyneet tuon ajan runoilijoiden runojen joukkoon, joiden tekijät ovat tuntemattomia ja pysynevätkin sellaisina. Hiärne käänsi Jean Puget de la Serren Betraktelser om Evigheten 1677. ==Lähteet== ==Aiheesta muualla== * Thomas Hjärne s. –20. Per Hansellin Vitterhetssamling Luokka:Virolaiset runoilijat Luokka:Virolaiset historioitsijat Luokka:Vuonna 1638 syntyneet Luokka:Vuonna 1678 kuolleet
Meinhard

Meinhard von Segeberg (1130- tai 1140-luku – 1196) oli saksalainen Liivinmaan piispa. Hänen kaudellaan piispanistuin sijaitsi nykyisessä Ykskylässä (). Nuorena Meinhard eli Bad Segebergin agustiinilaisluostarissa. Liivinmaalle hän tuli 1180-luvun alussa ja sai vuonna 1184 luvan Bremenin arkkipiispa Hartvig II:lta alkaa käännyttää liiviläisiä. Meinhard otti tukikohdakseen Ykskylen, jossa oli jo aikaisemmin ollut saksalaisten kauppatukikohta. Yhdessä paikallisten käännytettyjen kanssa hän rakensi paikalle kaksi kivilinnaa. Vuonna 1187 Hartvig II teki hänestä Liivinmaan piispan. Hän käännytti liiviläisiä rauhanomaisesti, mutta tämä muuttui hänen seuraajansa Bertoldin kaudella Meinhardin kuoltua vuonna 1191. ==Lähteet== * Luokka:Baltian aateli Luokka:Baltian historia Luokka:Keskiajan henkilöt Luokka:Piispat Luokka:Pyhimykset Luokka:Saksalaiset lähetyssaarnaajat
Dinamo Sofia

Dinamo Sofia () on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on pelaa ryhmässä B, joka on amatöörisarja. == Aiheesta muualla == * Eurohockey.com: Dinamo Sofia Luokka:Bulgarialaiset jääkiekkoseurat Luokka:Sofian urheilu Luokka:Vuonna 2006 perustetut urheiluseurat
Semgallit

Semgallit (latv. zemgaļi) olivat historiallinen balttilainen heimo. He asuttivat nykyistä Zemgalen aluetta. He joutuivat Kalparitariston kukistamaksi Baltian ristiretkien aikana. Historiallisen ajan alussa semgallit olivat ilmeisesti yhdistyneet yhdeksi kuningaskunnaksi, jonka merkittävin hallitsija oli Viestards. Hän yhdisti Zemgalen alueen eteläosan Mesothen ja länsiosan Tervethen semgallimuinaismaakunnat valtansa alle. Toinen merkittävä semgallijohtaja oli Nameitis, jonka johdolla semgallit liittoutuivat liettualaisten kanssa ja joka järjesti heidän kanssaan vastahyökkäyksiä saksalaisten alueelle. Semgallien vastarinta kukistui vuonna 1290 ja suuri joukko heitä pakeni Liettuaan. Latvian puolelle jääneet sulautuivat muihin latvialaisiin. ==Lähteet== * Luokka:Baltit
Ledenite Dyavoli Sofia

Ledenite Dyavoli Sofia () tunnetaan myös nimellä Ice Devil HC on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on pelaa ryhmässä B, joka on amatöörisarja. == Aiheesta muualla == Eurohockey.net seura sivut (englanniksi) Luokka:Bulgarialaiset jääkiekkoseurat Luokka:Sofian urheilu Luokka:Vuonna 2007 perustetut urheiluseurat
Seelit

Seelit (latv. sēļi) olivat historiallinen balttilainen heimo, jotka asuttivat oman muinaismaakuntansa muodostanutta Seloniaksi kutsuttua aluetta. He sulautuivat historiallisella ajalla latgalleihin. Seeleiltä tunnetaan kaksi muinaislinnaa, Dignajas ja Sēlpils, joissa molemmissa on tehty arkeologisia kaivauksia. Paikoilta on löydetty paitsi latgallilaisia, myös alueelle omaleimaisia koruja ja aseita. ==Lähteet== * * Luokka:Baltit
Torpedo Sofia

Torpedo Sofia ( on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on pelaa ryhmässä B, joka on amatöörisarja. == Aiheesta muualla == Eurohockey.net seura sivut (englanniksi) Luokka:Bulgarialaiset jääkiekkoseurat Luokka:Sofian urheilu Luokka:Vuonna 2006 perustetut urheiluseurat
Selonia

Selonia (, ) on historiallinen alue Latvian ja Liettuan rajaseudulla. Se käsittää Latvian Zemgalen alueen itäosat ja osia Koillis-Liettuasta. Nimensä se on saanut seelien historiallisesta balttilaisesta heimosta. Alueen keskus on Jēkabpilsin kaupunki. Seelit sulautuivat myöhemmin latgalleihin, ja alueen murteet voidaan edelleen yhdistää Latgalessa puhuttuihin murteisiin. Alueen tarkimpiin kuvauksiin kuuluu Mindaugasin alueidenluovutussopimus, jonka hän teki Saksalaisen ritarikunnan kanssa. Tämän dokumentin mukaan Selonian raja alkoi Väinäjoelta nykyisen Väinänlinnan kohdalta, kulki pitkin Kopkelisjokea Luodisjärvelle ja sieltä pohjoiseen pitkin Dusetajokea Sartaijärvelle. Sieltä se ulottui Latuva-, Vašuoka- ja Viešintajoille pitkin Lėvuojokea, ja sieltä Mūšajoen alajuoksua Babytejoen suulle. ==Lähteet== * Luokka:Latvian historialliset alueet
Heinrich von Jannau

Heinrich von Jannau (1753–1821) oli baltiansaksalainen kirjailija ja julkaisija. Hän oli 1780–1790-lukujen näkyvimpiä liivinmaalaisia historioitsijoita. Hän laati teoksia paikallisten kansojen etnologiasta ja historiasta. Von Jannau syntyi nykyisen Viron, silloisen Liivinmaan alueella Viljandimaan maakunnassa Holstressa, kävi koulua Riiassa ja opiskeli sen jälkeen teologiaa Göttingenin yliopistossa, missä tutustui myös historiantutkimuksen ns. göttingeniläiseen koulukuntaan (Göttinger historische Schule). Valmistuttuaan hän toimi pappina Virossa, vuodesta 1779 Laiusen pitäjässä (nykyisellä Viron Jõgevamaalla). Papin työnsä ohella hän tutki Viron historiaa, kansatiedettä ja kansan oloja ja tuli tunnetuksi kansanvalistajana ja kansakoulun kehittäjänä. Hänen teostensa on nähty vaikuttaneen maatalousuudistukseen ja maaorjuuden lakkauttamiseen Venäjällä. Teoksissaan hän rinnasti maaorjuuden selvästi orjuuteen. ==Tärkeimpiä töitä== *Geschichte der Sklaverey und Charakter der Bauern in Lief- und Ehstland: Ein Beytrag zur Verbesserung der Leibeigenschaft vuodelta 1786. *Geschichte von Lief- und Ehstland pragmatisch vorgetragen, kaksiosainen teos vuosilta 1793 ja 1796 ==Lähteet== * *Baltisches biografisches Lexikon digital: Jannau, Heinrich von. https://bbld.de/0000000417370796 Luokka:Kirjailijat Luokka:Baltiansaksalaiset Luokka:Vuonna 1753 syntyneet Luokka:Vuonna 1821 kuolleet
Ugālen pitäjä

Ugāle on pitäjä (latv. pagasts) Latvian Kuurinmaalla Ventspilsin kunnassa. Ugāle muodosti aikaisemmin oman kuntansa, mutta se liitettiin Ventspilsin kuntaan vuonna 2009. Vuonna 2009 Ugālessa oli 2 505 asukasta ja sen pinta-ala oli 292,2 km². Vuonna 2016 oli tään 2 238 asukasta.http://www.pmlp.gov.lv/lv/assets/documents/statistika/IRD2016/ISPV_Pasvaldibas_iedzivotaju_skaits_pagasti.pdf Ugalessa toimii seuratalo ja alueen ainoa kuoro sekä vaskipuhallinorkesteri. Palveluihin kuuluvat kirjasto, sekä musiikki- ja taidekoulu. Ugalen oma hallinnollinen oikeus rajoittuu Ventspilsin kunnanhallinnon tekemien päätösten toimeksipanoon. == Pitäjän kylät == * Ciesengure * Cirkale * Māteri * Modes * Rāpati * Sirgumi * Ugāle * Ugāles dzirnavas == Lähteet == == Aiheesta muualla == *Ugāles pagasts - Kunnan kotisivut Luokka:Latvian pitäjät
UK Jive

UK Jive on brittiyhtye The Kinksin lokakuussa 1989 julkaistu 23. studioalbumi. Albumin alkuperäiset CD- ja C-kasettipainokset sisälsivät kaksi kappaletta enemmän kuin vinyylipainos, jolta ne oli jätetty pois todennäköisesti tilanpuutteen vuoksi. Kyseiset kappaleet ovat molemmat soolokitaristi Dave Daviesin käsialaa. Vinyylipainoksella muutamat kappaleet ovat myös lyhyempiä kuin CD-painoksella. ==Kappaleet== *Kaikki kappaleet kirjoittanut Raymond Douglas Davies, ellei toisin mainita. A-puoli # # # # # B-puoli # * # # # # ===Alkuperäisen CD-julkaisun lisäkappaleet=== # * # ==Lähteet== * ===Viitteet=== Luokka:The Kinksin albumit Luokka:Vuoden 1989 albumit
Eixample

Eixample on yksi Barcelonan kaupungin kymmenestä hallintoalueesta. Se rakennettiin 1800-luvulla liian ahtaaksi käyneen keskiaikaisen keskustan ympärille. Sana Eixample tarkoittaakin katalaaniksi laajennusta. ==Suunnittelu== Eixamplen alueella on käytetty kulmistaan viistettyjen neliöiden muotoisiin kortteleihin perustuvaa ruutukaavaa. Sen suunnitteli kaupunkisuunnittelun ja kaavoituksen edelläkävijä Ildefons Cerdà. Eri liikennemuodot huomioon ottava ja valoisien puistoteiden sekä aukioiden sävyttämä suunnitelma oli aikanaan uraauurtava. Alueen kadut noudattavat edelleen alkuperäisen suunnitelman kaavaa, mutta tilanpuutteesta johtuneen lisärakentamisen vuoksi alue ei ole yhtä vehreä ja puistomainen kuin alun perin oli tarkoitus. Suurin osa Barcelonan maamerkeiksi muodostuneista modernisme-tyylisuunnan rakennuksista sijaitsee Eixamplen alueella. Näistä todennäköisesti tunnetuimmat ovat Antoni Gaudín asuinrakennuksiksi suunnittelemat Casa Milà ja Casa Batlló sekä Sagrada Famílian kirkko. Gaudín lisäksi muita tärkeitä arkkitehteja Eixamplen kaupunkikuvan muodostumisen kannalta olivat Lluís Domènech i Montaner, Josep Puig i Cadafalch, Josep Domènech i Estapà, Josep Vilaseca i Casanovas ja useita satoja rakennuksia suunnitellut Enric Sagnier i Villavecchia. Monet kaupungin tunnetuimmista rakennuksista sijaitsevat maineikkaiden Passeig de Gràcia ja Rambla de Catalunya -katujen varrella. Muita tunnettuja katuja ovat alueen viistosti leikkaava Avinguda Diagonal -puistokatu sekä Carrer d'Aragó, Carrer de Balmes ja Passeig de Sant Joan. ==Alueellinen jako== Eixample on jaettu viiteen pienempään hallinnolliseen yksikköön: *L'Antiga Esquerra de l'Eixample *La Nova Esquerra de l'Eixample *Dreta de l'Eixample *Fort Pienc *Sagrada Família *Sant Antoni == Kuvat == Kuva:Eixample.svg|Alueella käytetty ruutukaava perustuu kulmistaan viistettyjen neliöiden muotoisiin kortteleihin. Kuva:Ensanche - eixample - Barcelona.jpg|Ildefons Cerdàn alkuperäinen Eixamplen asemakaavasuunnitelma. Kuva:Eixample aire cropped.jpg|Eixamplen kaupunginosa ilmasta Kuva:Casa Amatller and Casa Batlló.jpg|Eixamplen arkkitehtuuria. Luokka:Barcelonan hallintoalueet
Taking Chance

Taking Chance (televisioesityksessä myös nimellä Sotilaan viimeinen matka) on tositapahtumiin perustuva yhdysvaltalainen televisioelokuva. Vuonna 2009 valmistuneen elokuvan on ohjannut Ross Katz. == Juoni == Elokuvan tapahtumat sijoittuvat vuoteen 2004. Merijalkaväen everstiluutnantti Michael R. Strobl tarjoutuu vapaaehtoiseksi saattajaksi, kun Irakin sodassa kuolleen merisotilaan Chance Phelpsin ruumis tuodaan takaisin kotimaahan haudattavaksi. == Näyttelijät == == Tuotanto == Taking Chance tehtiin yhteistyössä asevoimien kanssa. Tuloksena on poikkeuksellisen seikkaperäinen esitys sotilaallisesta hierarkiasta: katsojalle tutuiksi tulevat kuolleen sotilaan kuljetuksen vaatima paperityö ja protokolla. == Vastaanotto == Elokuva valmistui riippumattomana teatterielokuvana ja sai ensi-iltansa Sundancen festivaaleilla 2009. Suuret jakeluyhtiöt varoivat tarttumasta teokseen mahdollisesti aiheen arkaluonteisuuden vuoksi ja HBO pääsi ostamaan elokuvan ja esitti sen ennätysyleisölle. === Arvioita === Helsingin Sanomien Arto Pajukallion mukaan kunnianhimoinen televisioelokuva osoittaa, kuinka monta tuttua ja tuntematonta henkilöä kuolema sodassa koskettaa. Vaikka tarinan ottaisikin korostetun isänmaallisena, se kertoo Pajukallion mielestä myös kuoleman vinoutuneesta asemasta viihdekulttuurissa. Elokuva antaa sodassa kuolleelle kasvot, vaikka sitten vain symbolisesti. == Lähteet == Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat Luokka:Elokuvat Irakin sodasta Luokka:Tositapahtumiin perustuvat elokuvat Luokka:Yhdysvaltalaiset televisioelokuvat Luokka:Vuoden 2009 yhdysvaltalaiset elokuvat
Ari Raukko

Ari Raukko (s. 21. toukokuuta 1963) on harjavaltalaissyntyinen amerikkalaisen jalkapallon pelaaja. Hän pelasi vuosina 1984–1992 Rauma Admiralsissa pelinrakentajana. Hän voitti hallimestaruuden 1991. Hän on myös vaikuttanut Rauman Sea City Stormissa muun muassa valmentajana vuosina 2002–2004. ==Katso myös== *Sea City Storm ==Aiheesta muualla== *Sea City Storm:n historia Luokka:Suomalaiset amerikkalaisen jalkapallon pelaajat Luokka:Vuonna 1963 syntyneet Luokka:Elävät henkilöt
Hopeakihlajaiset

Hopeakihlajaiset on Wilho Ilmarin ohjaama sota-ajan viihde-elokuva vuodelta 1942. Käsikirjoitus perustuu Klaus U. Suomelan aiheeseen, jolla hän osallistui käsikirjoituskilpailuun nimimerkillä Primo Amoroso Taustaa. Viitattu 12.6.2012.. Lea Joutseno esittää odontologian dosentin sihteeriksi värväytyvää opiskelijaa, jonka viehätysvoima puree miehiin. ==Näyttelijät== ==Tuotanto== Käsikirjoituskilpailussa sai ensimmäisen palkinnon Simo Penttilä ehdotuksellaan Kuollut mies rakastuu. Toimitusjohtaja Matti Schreckin päätöksestä elokuva tehtiin kuitenkin Suomelan ehdotuksesta, vaikka tuotantopäällikkö Risto Orko ei olisi halunnut sitä toteuttaa. Sota-ajan olosuhteet ja ajankohtaiset asiat eivät näy elokuvassa. Liisa Tuomella oli elokuvassa ensimmäinen suuri roolinsa.Penttilän ehdotuksen ohjasi Ilmari Unho, ja sekin sai ensi-illan 1942. Suomela teki näytelmästä myös romaanin Hopeakihlajaiset (1942). ==Arviot== Aikalaisarvioissa useat kriitikot vertasivat elokuvaa näytelmään, joka oli jo ehditty nähdä Kansallisteatterissa. Elokuva arvioitiin liian näytelmänomaiseksi, ja tarinan katsottiin toimivan paremmin teatterissa. Elokuvassa ei ollut osattu hyödyntää elokuvalle ominaisia keinoja, joskin ohjaaja Wilho Ilmari saa myös kiitosta. Lehdistöarvioita, viitattu 5.6.2013. Eräs myöhemmän ajan kriitikko pitää Lea Joutsenon roolia hammaslääkärinä elokuvan ainoana valloittavana hahmona.Päivän elokuvia. Tv-maailma 23/2012, s. 25. ==Lähteet== Luokka:Vuoden 1942 suomalaiset elokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Wilho Ilmarin ohjaamat elokuvat
Barcelonan hallintoalueet

Barcelonan kaupunki Espanjassa on jaettu kymmeneen hallintoalueeseen (), jotka on edelleen jaettu kaupunginosiin (Barris). Kaikilla hallintoalueilla on kaupunginvaltuuston valtuuttama johtaja ja alueilla on jonkin verran omaa päätäntävaltaa esimerkiksi infrastruktuurin suunnitteluun liittyvissä asioissa. Nykyinen aluejako on ollut käytössä vuodesta 1984. ==Alueiden perustiedot== Nro Alueen nimi Pinta-ala (km²) Väkiluku Asukastiheys (as./km²) Kaupunginosat Johtaja Puolue 1 Ciutat Vella 4,49 111 290 24 786 la Barceloneta, el Gòtic, el Raval, Sant Pere, Santa Caterina i la Ribera Itziar González i Virós PSC 2 Eixample 7,46 262 485 35 586 l'Antiga Esquerra de l'Eixample, la Nova Esquerra de l'Eixample, Dreta de l'Eixample, Fort Pienc, Sagrada Família, Sant Antoni Assumpta Escarp i Gibert PSC 3 Sants- Montjuïc 21,35 177 636 8 321 la Bordeta, la Font de la Guatlla, Hostafrancs, la Marina de Port, la Marina del Prat Vermell, el Poble-sec, Sants, Sants- Badal, Montjuïc*, Zona Franca - Port* Immaculada Moraleda i Pérez PSC 4 Les Corts 6,08 82 588 13 584 les Corts, la Maternitat i Sant Ramon, Pedralbes Montserrat Sánchez i Yuste PSC 5 Sarrià-Sant Gervasi 20,09 140 461 6 992 El Putget i Farró, Sarrià, Sant Gervasi - la Bonanova, Sant Gervasi - Galvany, les Tres Torres, Vallvidrera, el Tibidabo i les Planes Sara Jaurrieta i Guarner PSC 6 Gràcia 4,19 120 087 28 660 Vila de Gràcia, Camp d'en Grassot i Gràcia Nova, la Salut, el Coll, Vallcarca i els Penitents Guillem Espriu i Avendaño PSC 7 Horta-Guinardó 11,96 169 920 14 217 el Baix Guinardó, el Guinardó, Can Baró, el Carmel, la Font d'en Fargues, Horta, la Clota, Montbau, Sant Genís dels Agudells, la Teixonera, la Vall d'Hebron Elsa Blasco i Riera ICV-EuA 8 Nou Barris 8,04 164 981 20 520 Can Peguera, Canyelles, Ciutat Meridiana, la Guineueta, Porta, Prosperitat, Roquetes, Torre Baró, Trinitat Nova, Turó de la Peira, Vallbona, Verdum, Vilapicina i Torre Llobeta Carmen Andrés i Añón PSC 9 Sant Andreu 6,56 142 598 21 737 Baró de Viver, Bon Pastor, el Congrés i els Indians, Navas, Sant Andreu de Palomar, La Sagrera, Trinitat Vella Gemma Mumbrú i Moliné PSC 10 Sant Martí 10,80 221 029 20 466 el Besòs i el Maresme, el Clot, el Camp de l'Arpa del Clot, Diagonal Mar i el Front Marítim del Poblenou, el Parc i Llacuna del Poblenou, El Poblenou, Provençals del Poblenou, Sant Martí de Provençals, la Verneda i la Pau, la Vila Olímpica del Poblenou. Francesc Narváez i Pazos PSC * Montjuïc ja Zona Franca - Port sijaitsevat Sants-Montjuïcin alueella, mutta niillä ei ole hallinnollista kaupunginosa-statusta ==Alueiden ja kaupunginosien sijainti kartalla== ==Aiheesta muualla== *Hallintoalueet Barcelonan kaupunginhallituksen sivuilla
Jalkapallon Suomen Cup 2004

Jalkapallon Suomen Cup 2004 päättyi Finnair Stadiumilla Myllykosken Pallon voitonjuhliin joukkueen voitettua loppuottelussa FC Hämeenlinnan. Ottelun ratkaisu syntyi yliajalla, kun Tuomas Aho teki ottelun voittomaalin. Välierissä FC Hämeenlinna pudotti jatkosta Klubi-04:n ja MyPan tieltä sai väistyä Valkeakosken Haka. == Välierät == == Finaali == === Finaalin kokoonpanot === FC Hämeenlinna * 12 Peltonen * 4 Sauso * 5 Martikainen * 6 Huuhtanen (17 Bello 70') * 7 Kunnas * 13 Savolainen * 14 Pirhonen * 16 Uusitorppa * 22 Sundberg * 24 Byrnes * 33 Porokara MyPa * 1 Korhonen * 2 Karhu * 3 Timoska * 4 Könönen * 7 Kuparinen (11 Tauriainen 63') * 9 Puhakainen * 10 Haapala * 13 Taipale * 16 Huttunen * 17 Tarvajärvi (14 Muinonen 81') * 18 Aho == Lähteet == * Suomen Cup 2004 ottelut 4.kierroksesta eteenpäin Luokka:Suomen Cup Luokka:Vuoden 2004 jalkapallo
Tuvalu (albumi)

Tuvalu on Tuvalu-yhtyeen kolmas studioalbumi. Albumi on julkaistu 24. helmikuuta 2010 Kool Thing -levymerkille, joka on osa Backstage Alliance -levy-yhtiötä. == Kappaleet == Kaikki kappaleet säveltänyt ja sovittanut Tuvalu sekä sanoittanut Annina Antinranta. # # # # # # # # == Arvostelut == * Desibeli.net: Desibeli.net: Levyarvio * Imperiumi: 6½/10 * Soundi: Soundi: Levyarvio == Lähteet == == Aiheesta muualla == * Tuvalun viralliset sivut Luokka:Vuoden 2010 albumit Luokka:Tuvalun albumit
Madagaskarinpäivägekko

Madagaskarinpäivägekko (Phelsuma madagascariensis) on Madagaskarilla ja sen lähisaarilla esiintyvä päivägekkolaji. Se on myös suosittu terraarioeläin. Nämä gekot ovat herkkiä, varomattomasti käsiteltäessä sen nahka voi revetä tai häntä irrota. Se voi elää jopa 20-vuotiaaksiMarika Rökman: Päivägekkojen (Phelsuma) hoito terraariossa. == Koko ja ulkonäkö == Madagaskarinpäivägekko voi kasvaa 25 cm:n pituiseksi. Kaikki päivägekot ovat enimmäkseen kirkkaan vihreitä. Tällä lajilla on myös punaisia ja oransseja viiruja selässä. == Lähteet == Luokka:Gekot Luokka:Lemmikkimatelijat
Nick Simmons

Nicholas ”Nick” Simmons (s. 22. tammikuuta 1989 Los Angeles, Kalifornia) on yhdysvaltalainen muusikko, näyttelijä ja sarjakuvapiirtäjä. Hän on Kiss- yhtyeen basisti Gene Simmonsin ja entisen Playboy-malli Shannon Tweedin poika. Hänellä on myös sisko, Sophie Simmons. ==Aiheesta muualla== * Luokka:Yhdysvaltalaiset televisionäyttelijät Luokka:Vuonna 1989 syntyneet Luokka:Elävät henkilöt
Anabel Medina Garrigues

Ana Isabel Medina Garrigues, tunnetaan myös nimellä Anabel Medina (s. 31. heinäkuuta 1982 Valencia), on espanjalainen tennispelaaja. Medina Garriguesin korkein sijoitus tenniksen maailmanlistalla kaksinpelissä on 16, jonka hän saavutti toukokuussa 2009. Nelinpelissä hän on ollut parhaimmillaan kolmannella sijalla marraskuussa 2008. Hän on voittanut 11 WTA-turnausta kaksinpelissä ja 23 nelinpelissä, sisältäen vuoden 2008 ja 2009 Ranskan avoimet, joissa molemmissa hänen parinaan pelasi Virginia Ruano Pascual. Pekingin olympialaisissa 2008 hän sai hopeaa nelinpelissä Ruano Pascualin kanssa. Loppuottelussa he hävisivät Serena ja Venus Williamsille. == Menestys vuosittain == Turnaus 2001 2002 2003 2004 2005 2006 2007 2008 2009 2010 2011 2012 Australian avoimet 2. kierros 4. kierros 1. kierros 3. kierros 1. kierros 1. kierros 1. kierros 2. kierros 4. kierros 1. kierros 1. kierros 3. kierros Ranskan avoimet 1. kierros – – 2. kierros 3. kierros 3. kierros 4. kierros 3. kierros 2. kierros 2. kierros 2. kierros Wimbledon 1. kierros – – 1. kierros 1. kierros 3. kierros 1. kierros 3. kierros 3. kierros 1. kierros 1. kierros Yhdysvaltain avoimet 1. kierros – – 2. kierros 3. kierros 1. kierros 3. kierros 2. kierros 2. kierros 1. kierros 3. kierros Turnausvoitot 1 0 0 1 2 2 1 1 1 0 2 0 Yhteensä voitot/tappiot 28–24 11–6 39–22 37–27 30–25 37–25 28–25 45–27 33–28 22–26 35–18 4-4 Kauden päätösranking 66 116 71 39 34 27 35 22 28 73 27 == Lähteet == == Aiheesta muualla == * Anabel Medina Garrigues WTA:n sivuilla Luokka:Espanjalaiset tennispelaajat Luokka:Espanjalaiset olympiamitalistit Luokka:Vuonna 1982 syntyneet Luokka:Elävät henkilöt
Maapallo (albumi)

__NOTOC__ Maapallo on reggaeartisti Raappanan toinen studioalbumi. Se julkaistiin 1. syyskuuta 2010 Ylivoiman kautta. Se nousi julkaisuviikollaan Suomen virallisen albumilistan ykkössijalle ja pysyi listalla yhteensä viisi viikkoa. == Taustaa == Albumin ensimmäinen näytekappale "Karu totuus" julkaistiin toukokuussa 2010. Se kuultiin ensimmäisen kerran Radio Helsingissä 4. toukokuuta 2010. Kappale julkaistaan digitaalisesti 28. toukokuuta 2010. Albumin toinen näytekappale "Mukavuutta ja luksusta" julkaistiin kesäkuussa 2010. Kolmantena näytekappaleena julkaistiin kappale "Luotu ajamaan (Knut Posse Remix)". Levylle päätyi kuitenkin alkuperäinen "Luotu ajamaan", eikä remix versio. Albumilla vierailevat reggaemuusikot Jukka Poika ja Puppa J sekä rap-artisti Stepa. Albumin jakelee Playground. "Ei kunnioitusta" -kappaleella Raappana laulaa saman säkeistön, jonka hän laulaa rap-artisti Asan Via Karelia -albumilla olevalla "Huojuvat puut" -kappaleella, jolla hän vierailee. Albumi kulki aluksi työnimellä Maapallo on liikkuva asia. == Kappaleet == # # # # # # # # # # # # # # == Kokoonpano == * Seppo Salmi – kitara * Tommi Tikkanen – kitara, kosketinsoitin, lyömäsoittimet * Tommi Tikkanen – bassokitara * Kari Hulkkonen – bassokitara * Toni Puskala – rummut * Joakim Bachmann – rummut * Juho Viljanen – lyömäsoittimet, pasuuna * Antti Kana – saksofoni == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Keskisuomalainen: positiivinenKeskisuomalainen: Levyarvio * Soundi: Soundi: Levyarvio == Lähteet == Luokka:Raappanan albumit Luokka:Vuoden 2010 albumit
Asfalttisoturin viimeinen hidas

Asfalttisoturin viimeinen hidas on rap-artisti Ruudolfin kolmas studioalbumi. Albumin julkaisi Monsp Records 4. elokuuta 2010. Albumista julkaistiin vinyyliversio 24. marraskuuta 2010. Albumi sijoittui ilmestymisviikollaan (32/2010) Suomen virallisella listalla neljänneksi ja pysyi listalla viisi viikkoa eli viikot 32–36. == Taustatietoa == Albumin ensimmäinen näytekappale ”Tööttää” julkaistiin syksyllä 2009. Toinen näytekappale ”Leikkii kotii” (mukana Hyzä) julkaistiin toukokuussa 2010. Molemmat kappaleet julkaistiin internetissä ladattavaksi ilmaiseksi. Kappaleista ”Voisitsä rakastaa asfalttisoturii” ja ”Tyyttää” on julkaistu musiikkivideot. Albumin tuotannosta vastaavat Ruudolf, Pianomies ja Karri Koira. == Kappaleet == # # # # # # # # # # # # # # Vinyyliversion bonuskappale # * == Arvostelut == * Desibeli.net: Desibeli.net: Arvostelu * Keskisuomalainen: suopeaKeskisuomalainen: Arvostelu * Noise.fi: Noise.fi: Arvostelu * Rumba: Rumba: Arvostelu * Soundi: Soundi: Arvostelu * Tuoreet Platat: Tuoreet Platat: Arvostelu == Biitit == * Ruudolf: 1, 5, 7, 8, 9, 11 ja 12 * Koira: 2 * Pianomies: 10 * Ruudolf ja Pianomies: 3, 4 ja 6 \+ Pianomies vastaa kappaleilla myös useista soittimista == Samplet == * ”Paluu tulevaisuuteen” -kappale sisältää samplen Tom Brownen kappaleesta ”Charisma”. * ”Leikkii kotii” -kappale sisältää samplen 10cc:n kappaleesta ”Dreadlock Holiday”. * ”Tyyttää”-kappale sisältää samplen One Wayn kappaleesta ”Push”. * ”Kuuluukin kuplia” -kappale sisältää samplen The Isley Brothersin kappaleesta ”Voyage to Atlantis”. * ”Tietää mist ne puhuu” -kappale sisältää samplen Rayn, Goodmanin & Brownin kappaleesta ”Where Did You Get That Body, (Baby)?”. * ”Aina takas kotiin” -kappale sisältää samplet Glenn Jonesin kappaleesta ”Show Me” ja Rogerin & Zappin kappaleesta ”Computer Love” ja The Honey Dippersin kappaleesta ”Impeach the President”. * ”Maksimoin”-kappale sisältää samplen The Jones Girlsin kappaleesta ”When I'm Gone”. * ”Leijonakuningas-laulu” -kappaleen biitti on lainattu suoraan R. Kellyn kappaleesta ”The World's Greatest”. * "Anna sen marinoituu" kappale sisältää samplen Secret Weaponin biisistä "Must Be the Music" *"Voisitsä Rakastaa Asfalttisoturii" kappale sisältää samplen Peter Brownin kappaleesta "Lead Me On" == Lähteet == Luokka:Ruudolfin albumit Luokka:Vuoden 2010 albumit
Digimon Tamers

Digimon Tamers on kolmas Digimon-animesarja. Toisin kuin Digimon Adventure ja Digimon Zero Two, tämä sarja sijoittuu vaihtoehtoiseen todellisuuteen, jossa aiemmat sarjat ovat vain fiktiota. Lisäksi tässä sarjassa taistelut sijoittuvat suurimmalta osin ihmisten maailmaan ja eräänlaisella korttipelillä on myös sarjassa vahva rooli. == Juoni == Tarinan päähenkilö on poika nimeltä Takato Matsuki, joka haaveilee omasta digimonista. Eräänä päivänä Takato löytää digimon-korttiensa joukosta muista poikkeavan kortin. Hän vetää kortinlukulaitteensa läpi, jonka seurauksena laite muuttuu digiviceksi. Samana päivänä koulussa Takato piirtää unelmiensa digimonin, Guilmonin, muistivihkoonsa. Takaton ollessa lähdossä huoneestaan digivice alkaa itsekseen skannaamaan piirrosta ja muistivihon muita sivuja, minkä jälkeen digiviceen ilmestyy muna, josta myöhemmin kuoriutuu hänen piirtämänsä Guilmon. Takatosta tulee digimon-kesyttäjä ja muiden myöhemmin tapaamiensa digimonkesyttäjien avulla taistelee pahoja digimoneja vastaan ensin meidän maailmassamme ja myöhemmin Digimaailmassa. ===Viholliset=== * D-Reaper: Ohjelma, joka luotiin jo ennen digimoneja. Se tuhoaa ylikasvaneet ja monilukuiset ohjelmat. Se sekosi ja alkoi pitää sekä digimaailmaa että ihmisten maailmaa liian suurina ja alkoi tuhota niitä molempia. Muuttui takaisin vaarattomaksi ohjelmaksi, kun MegaGargomonin aktivoima Shaggai sulki sen sisäänsä. * Zhuqiaomon: yksi Jumaldigimoneista. Lähetti kätyrinsä, Devat, etsimään Calumonia. Halusi tuhota lapset ja heidän digimoninsa, koska piti heitä uhkana, mutta lopulta toinen Jumaldigimon Azulongmon lopetti erimielisyyden hänen ja lasten välillä. * Devat: 12 kiinalaisen horoskoopin eläimiä muistuttavaa digimonia, jotka palvelivat Jumaldigimoneja. Heihin kuuluivat tiikeri Mihiramon, käärme Sandiramon, kukko Sinduramon, vuohi Pajiramon, härkä Vajramon, hevonen Indramon, rotta Kumbhiramon, sika Vikaralamon, apina Makuramon, lohikäärme Majiramon, koira Caturamon (Devojen johtaja), jänis Antylamon (petti muut Devat ja muuttui Rookie-muotoonsa Lopmoniksi tullen myöhemmin Shiuchonin digimon-kumppaniksi). * Hypnos: Mitsuo Yamakin johtama ja tarkastajan valtuuttama järjestelmä, jonka tehtävä oli valvoa Internetiä. Yamaki piti digimoneja pelkkinä tekoälyinä, jotka luulivat olevansa eläviä ja haluasivat tuhota ihmiset, minkä vuoksi hän halusi tuhota ne kaikki mukaan lukien myös kesyttäjien digimonit (uskoen kesyttäjien pitävän koko asiaa pelkkänä leikkinä). Hypnos käytti mm. Yuggoth- ja Shaggai-nimisiä ohjelmia. Myöhemmin digimonit luoneisiin tutkijoihin kuulunut Henryn isä entisten työtoveriensa kanssa liittyi sen työntekijöiksi. Mutta sen jälkeen, kun Makuramon sabotoi Shaggain toiminnan lähes tuhoten Hypnosin päämajan, Yamaki myöntyi jättämään kesyttäjille, mutta auttoi heitä pitämään yhteyttä oikeaan maailmaan, palaamaan myöhemmin takaisin, sekä taistelemaan D-Reaperiä vastaan. == Näyttelijät == === Japani === === Englanti === === Suomi === Sarjan alku- ja lopputunnarit kuultiin japaninkielisinä. Tiedot perustuvat sarjan lopputeksteihin == Katso myös == * Luettelo televisiosarjan Digimon Tamers jaksoista == Lähteet == Luokka:Digimon
Nilakka

Nilakka on Kymijoen vesistön Rautalammin reittiin kuuluva järvi Pielaveden, Keiteleen ja Tervon kuntien alueella Pohjois-Savossa. Järven pinta-ala on 168 km² ja pinnankorkeus 102,3 m merenpinnan yläpuolella. Nilakka saa vetensä pääasiassa koillisesta samassa tasossa sijaitsevasta Pielavedestä Säviänvirran kautta. Nilakan pääselän luoteispuolella Keiteleen alueella sijaitsee kapea ja pitkä Vuonamonlahti, johon pohjoisesta laskee Sulkavanjoki ja Kangasjoki. Lisäksi järveen laskee lännestä Koutajoki. Nilakasta vedet laskevat etelässä Äyskosken ja Kolun kanavan kautta Iisveden Rasvankiin. Nilakka on luode–kaakkosuunnassa yli 40 km pitkä ja keskiosistaan yli 10 km leveä. Saaria, joita Nilakassa on noin 170, on vähän verrattuna esimerkiksi pohjoisempana sijaitsevaan Pielaveteen. Eniten saaria on järven eteläosissa, niistä mainittavia ovat Elosaari, Kaija ja Inginsaari. Suurimmat järvenselät ovat Nilakan pääselkä, koillisosan Pieni-Nilakka sekä eteläosan Tukiaisselkä. Luoteessa 19 km pitkän Vuonamonlahden rannalla sijaitsee Keiteleen kirkonkylä. Järvi on suomalaiseksi suurjärveksi varsin matala, keskisyvyys on vain 4,86 m ja suurin mitattu syvyys hieman yli 21 m. Rantaviivaa on 357 km. Nilakan vedenlaatu on yleiseltä käyttökelpoisuusluokitukseltaan hyvä, Vuonamonlahden osalta tyydyttävä. ==Lähteet== == Aiheesta muualla == * Luokka:Rautalammin reitti Luokka:Keiteleen järvet Luokka:Pielaveden järvet Luokka:Tervon järvet Luokka:Nilakan alue
Totila

Totila (k. 552) oli ostrogoottien kuningas vuosina 541–552. Hänen alkuperäinen nimensä oli Baduila, ja tätä nimeä hän käytti lyöttämissään kolikoissa. Jälkimaailma tuntee hänet kuitenkin Totilana, sillä bysanttilainen historioitsija Prokopios kutsui häntä tällä nimellä. Totila valtasi vuosina 542–550 Bysantilta Rooman ja melkein koko Apenniinien niemimaan Ravennaa lukuun ottamatta. Hän valloitti myös Sisilian, Sardinian ja Korsikan. Vuonna 544 keisari Justinianus lähetti kenraalinsa Belisariuksen Italiaan tekemään lopun goottien valloituksista. Totila pystyi silti valloittamaan Rooman vielä kahdesti, vuosina 546 ja 550. Belisarius valloitti välissä Rooman takaisin Bysantille, mutta vuonna 549 hänet kutsuttiin takaisin Konstantinopoliin. Totila jatkoi Bysantin uhmaamista, ja lopulta Justinianuksen oli vuonna 551 lähetettävä iäkkään Narseksen johtama armeija gootteja vastaan. Totila menetti laivastonsa Sena Gallician luona ja kaatui Taginaen taistelussa Narseksen johtamia bysanttilaisia vastaan. Totilan kuoltua hänen seuraajakseen valittiin Teja.Castrén & Pietilä-Castrén 2000, s. 591Kari 2001, s. 123-124 == Lähteet == *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4. *Risto Kari: Historian ABC - Kaikkien aikojen valtiot. Osa 4. Kustannusosakeyhtiö Tammi 2001. ISBN 951-31-1096-6. === Viitteet === Luokka:Syntymävuosi tuntematon Luokka:Vuonna 552 kuolleet Luokka:Ostrogoottien kuninkaat
Arkadia (täsmennyssivu)

Arkadia voi tarkoittaa seuraavia: * Arkadia, antiikin Kreikan maakunta ** Arkadia, Kreikan maakunta ja nykyinen alueyksikkö * Arkadia, utopia paimenidyllistä * Arkadia, entinen huvila-alue Helsingin Etu-Töölössä 1800-luvulla. Siitä ovat saaneet nimensä: ** Arkadia-teatteri ** Arkadiankatu, katu Etu-Töölössä ** Arkadianmäki, jossa Eduskuntatalo sijaitsee ** Arkadian yhteislyseon lukio, joka aikoinaan sijaitsi Arkadiankadulla * Arkadia- kvartetti * Arkadia Gazette, suomalainen aikakauslehti == Katso myös == * Arcadia, useita merkityksiä
Polydekstroosi

Polydekstroosi on elintarviketeollisuudessa käytettävä lisäaine, synteettinen polysakkaridiDiabetes.fi , viitattu 5.6.2012, jolla lisätään tuotteen tilavuutta. Sitä käytetään myös sokerinkorvikkeena makeuttamiseen. Sen E-koodi on E1200. Se on täyteaine, jota käytetään elintarvikkeissa muun muassa intensiivimakeuttajien kanssa. Suomessa se on hyväksytty liukoiseksi ravintokuiduksi.Perspektiv.nu, julkaisija Danisco Sugar. Polydekstroosin kemiallinen kaava on (C6H10O5)n ja CAS-numero 68424-04-4.Food additives and ingredients, viitattu 5.6.2012 == Lähteet == == Aiheesta muualla == *ChemBlink: Polydextrose Luokka:Elintarvikelisäaineet Luokka:Polysakkaridit
Mahrz Sahrum

Mahrz Sahrum (1799–1859) oli Cēsisin alueella syntynyt rakennusmestari. Hän oli myös mahdollisesti viimeinen Liivinmaan liiviläinen. Asian on kuitenkin kyseenalaistanut esimerkiksi E. N. Setälä. Sahrum oli melko tunnettu rakennusmestari. Hän oli muun muassa rakentanut Cēsisin kirkon tornin, Dzērbenen kirkon ja vastannut useiden muiden kirkkojen korjaamisesta. Hän oli toiminut myös Mustapäiden talon korjaustöissä. Ei ole varmuutta siitä, oliko Sahrum liiviläinen ollenkaan. A. Hagemeister kertoo hänen todenneen eräälle häntä latvialaiseksi luulleelle: ”Herra! Minä en ole latvialainen, minä olen viimeinen liiviläinen Cēsisin seudulla.”<ref name="HHK> ==Lähteet== Luokka:Rakennusmestarit Luokka:Liiviläiset henkilöt Luokka:Vuonna 1799 syntyneet Luokka:Vuonna 1859 kuolleet